B4-0780/96

Ψήφισμα σχετικά με την κράτηση του Raghbir Singh Johal

Το Ευρωπαϊκό Κοινοβούλιο,

- λαμβάνοντας υπόψη το Διεθνές Σύμφωνο για τα Ατομικά και Πολιτικά Δικαιώματα (ICCPR),

- λαμβάνοντας υπόψη την Ευρωπαϊκή Σύμβαση για την προστασία των Δικαιωμάτων του Ανθρώπου και των Θεμελιωδών Ελευθεριών (Ευρωπαϊκή Σύμβαση),

- λαμβάνοντας υπόψη τη Συλλογή Αρχών των Ηνωμένων Εθνών για την προστασία όλων των προσώπων που τελούν υπό κράτηση ή φυλάκιση κάθε μορφής (Συλλογή Αρχών των ΗΕ),

- λαμβάνοντας υπόψη τις βασικές αρχές των Ηνωμένων Εθνών σχετικά με το ρόλο των δικηγόρων (βασικές αρχές των ΗΕ),

- λαμβάνοντας υπόψη την έκθεση της Διεθνούς Αμνηστίας του Φεβρουαρίου 1996 σχετικά με την «παράνομη κράτηση του αναζητούντος πολιτικό άσυλο Raghbir Singh»,

Α. έχοντας υπόψη ότι ο Raghbir Singh Johal κρατείται από τις 29 Μαρτίου 1995 στις φυλακές Winson Green στο Βirmingham, χωρίς να του έχει απαγγελθεί κατηγορία και χωρίς να έχει δικαστεί,

Β. έχοντας υπόψη ότι ο Raghbir Singh Johal ζούσε στη Βρετανία από το 1980, είναι παντρεμένος με βρετανή υπήκοο, έχει δύο παιδιά βρετανικής ιθαγένειας και ότι, τον Απρίλιο του 1982, του χορηγήθηκε άδεια διαμονής στη Βρετανία αορίστου διαρκείας,

Γ. έχοντας υπόψη ότι στις 29 Μαρτίου 1995 το Βρετανικό Υπουργείο Εσωτερικών εξέδωσε δήλωση προθέσεως περί απελάσεως του Raghbir Singh Johal, δυνάμει του Τμήματος 3(5)(β) του Νόμου περί Μεταναστεύσεως του 1971, πράγμα που είχε ως αποτέλεσμα τη φυλάκισή του στις φυλακες Winson Green, ενόσω εκκρεμεί η απέλασή του «για λόγους εθνικής ασφάλειας και άλλους λόγους πολιτικής φύσης και συγκεκριμένα την καταπολέμηση της διεθνούς τρομοκρατίας»,

Δ. έχοντας υπόψη ότι ο Raghbir Singh Johal έχει υποβάλει αίτηση για την παροχή πολιτικού ασύλου και εξακολουθεί να κρατείται στις φυλακές ενώ το Υπουργείο Εσωτερικών εξετάζει την αίτησή του,

1. εκφράζει την ανησυχία του για τη συνεχιζόμενη κράτηση του Raghbir Singh Johal στις φυλακές Winson Green στο Βirmingham[semigr ]

2. επισημαίνει ότι το Υπουργείο Εσωτερικών δεν έχει παράσχει στον Raghbir Singh Johal, ή στους δικηγόρους του, συγκεκριμένη πληροφορία σχετικά με τις κατηγορίες που του προσάπτονται και ειδικότερα όσον αφορά τη «διεθνή τρομοκρατία»[semigr ]

3. παρατηρεί, επίσης, ότι σύμφωνα με το Τμήμα 15(3) του Νόμου περί Μεταναστεύσεως του 1971, ο Raghbir Singh Johal δεν δικαιούται να προσβάλει δικαστικά την απόσυρση αλλά μπορεί μόνο να προβεί σε παραστάσεις σε μια εξωδικαστική και άτυπη συμβουλευτική τριμελή επιτροπή, που διορίζεται από τον Υπουργό Εσωτερικών, όπου δεν θα δικαιούται να εκπροσωπηθεί νόμιμα και στην οποία δεν θα έχει τη δυνατότητα να εξετάσει στις λεπτομέρειές τους τα στοιχεία που χρησιμοποιούνται εις βάρος του

4. θεωρεί ότι η διαδικασία απέλασης που ακολουθείται στην περίπτωση του Raghbir Singh Johal παραβιάζει ορισμένες διεθνείς συνθήκες που έχει επικυρώσει το Ηνωμένο Βασίλειο, ενώ αντιβαίνει σε άλλους διενθείς κανόνες και συγκεκριμένα στους εξής:

α) όλα τα πρόσωπα που κρατούνται για οποιοδήποτε λόγο δικαιούνται να ενημερώνονται για τους λόγους της κράτησής τους (Άρθρο 92(2) της ICCPR, Άρθρο 5(2) της Ευρωπαϊκής Σύμβασης, Αρχή 11(2) της Συλλογής Αρχών των ΗΕ)[semigr ]

β) όλοι οι κρατούμενοι δικαιούνται να προσβάλλουν τη νομιμότητα της κράτησής τους σε δικαστήριο (Άρθρο 9(4) της ICCPR, Άρθρο 9(4) της Ευρωπαϊκής Σύμβασης)[semigr ]

γ) το δικαστήριο αυτό πρέπει να είναι αρμόδιο, ανεξάρτητο και αμερόληπτο (Αρχή 4 της Συλλογής Αρχών των ΗΕ) και

δ) ο κρατούμενος δικαιούται επίσης να εκπροσωπείται από δικηγόρο (Άρθρα 11(1) και 18 της Συλλογής Αρχών των ΗΕ και Άρθρο 1 των βασικών αρχών των ΗΕ)[semigr ]

5. επισημαίνει ότι, ενώ ως εκδότης του Awaze Quane Punjabi Weekly και ως Γενικός Γραμματέας της Διεθνούς Ομοσπονδίας Νεολαίων Sikh, ο Raghbir Singh Johal δραστηριοποιήθηκε για την ίδρυση μιας ανεξάρτητης πατρίδας για τους Sikh στην Ινδία, δεν προσεκομίστηκαν στοιχεία που να αποδεικνύουν ότι υποστήριξε ποτέ, πολύ δεν περισσότερο ότι εχρησιμοποίησε βίαια μέσα για να επιτύχει το στόχο αυτό[semigr ]

6. θεωρεί, συνεπώς, ότι η συνεχιζόμενη κράτηση του Raghbir Singh Johal από το Βρετανικό Υπουργείο Εσωτερικών φαίνεται εκ πρώτης όψεως ότι συνιστά περίπτωση προσβολής διεθνώς αναγνωρισμένων δικαιωμάτων του ανθρώπου[semigr ]

7. καλεί τη Βρετανική Κυβέρνηση να προσκομίσει σαφή στοιχεία που να αποδεικνύουν τη συμμετοχή του Raghbir Singh Johal σε πράξεις διεθνούς τρομοκρατίας ειδάλλως να τον αποφυλακίσει πάραυτα[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τη Βρετανική Κυβέρνηση και το Ευρωπαϊκό Δικαστήριο για τα Δικαιώματα του Ανθρώπου.